cyanic-selkie/wikianc huggingface dataset:
চট্টগ্রাম পল্লী বিদ্যুৎ সমিতি-৩
ইতিহাস
চট্টগ্রাম পল্লী বিদ্যুৎ সমিতি-৩ এর যাত্রা শুরু হয় ২০০৫ সালে। এ সমিতির অধীনে ৩টি উপজেলা, ৩৪টি ইউনিয়ন ও ২৯৭টি গ্রাম রয়েছে। এর সদর দপ্তর চট্টগ্রামের সীতাকুণ্ডে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
শেখ হাসিনা জাতীয় বার্ন ও প্লাস্টিক সার্জারি ইনস্টিটিউট
শেখ হাসিনা জাতীয় বার্ন ও প্লাস্টিক সার্জারি ইনস্টিটিউট বাংলাদেশে দগ্ধ রোগীদের চিকিৎসার জন্য প্রথম পূর্ণাঙ্গ চিকিৎসা প্রতিষ্ঠান। বিশ্বের সর্ববৃহৎ এ বার্ন ইনস্টিটিউটে বার্ন ইউনিট, প্লাস্টিক সার্জারি ইউনিট এবং একাডেমিক উইংসহ তিনটি ব্লক রয়েছে।
ইতিহাস
বাংলাদেশে ১৯৮৬ সালে দেশের প্রথম প্লাস্টিক সার্জন অধ্যাপক ডা. মোহাম্মদ শহীদুল্লাহর উদ্যোগে ঢাকা মেডিকেল কলেজ হাসপাতালে বার্ন ইউনিট চালু করা হয়। তখন এর শয্যার সংখ্যা ছিল মাত্র ছয়টি। পরে অধ্যাপক ডা. সামন্ত লালের সেন প্রচেষ্টায় ২০০৩ সালে ঢাকা মেডিকেল কলেজ হাসপাতালের চত্বরে স্বতন্ত্র ৬-তলা ভবনে ৫০ শয্যার পূর্ণাঙ্গ ইউনিট হিসেবে কার্যক্রম শুরু করে। পরবর্তীকালে এর শয্যাসংখ্যা আরও ৫০ বাড়িয়ে ১০০ শয্যায় উন্নীত করা হয়। ২০১০ সালের ৩রা জুন পুরাতন ঢাকার নিমতলীতে ভয়াবহ অগ্নিকাণ্ডে ১২৭ জনের মৃত্যুর পর এবং পরবর্তীতে নির্বাচনী সংহিংসতা ও দেশের বিভিন্ন কলকারখানায় অগ্নিকাণ্ডজনিত দূর্ঘটনাজনিত কারণে বার্ন ইউনিটের গুরুত্ব জোরালো হয়। ২০১৩ সালে ঢাকা মেডিকেল কলেজ হাসপাতালের বার্ন ইউনিটের শয্যাসংখ্যা ৩০০-এ উন্নীতকরণ ও জাতীয় বার্ন ও প্লাস্টিক সার্জারি ইন্সটিটিউট এর উদ্যোগ নেয়া হয়।
এই প্রতিষ্ঠানের প্রতিষ্ঠাতা পরিচালক হিসেবে কাজ করে যাচ্ছেন অধ্যাপক ডা:আবুল কালাম।
পরিষেবা ও অবকাঠামো
এতে রয়েছে ৫০০ শয্যা, ২২ শয্যা বিশিষ্ট নিবিড় পরিচর্যা কেন্দ্র (আইসিইউ), রোগীর উন্নত চিকিৎসা নিশ্চিত করার জন্য ২২ শয্যা বিশিষ্ট হাই ডেফিসিয়েন্সি ইউনিট (এইচডিইউ), ১২টি অপারেশন থিয়েটার এবং একটি অত্যাধুনিক পোস্ট অপারেটিভ ওয়ার্ড। দগ্ধ রোগীদের চিকিৎসার পাশাপাশি এখানে জন্মগত ঠোঁটকাটা, তালুকাটাসহ বিভিন্ন রোগীদের প্লাস্টিক ও রিকন্সট্রাক্টিভ সার্জারিরও ব্যবস্থা আছে। থাম্ব|শেখ হাসিনা জাতীয় বার্ন ও প্লাস্টিক সার্জারি ইনস্টিটিউট, চিত্রঃ ডা. প্রত্যয় হাসান), ছবিটি ঢাকা মেডিকেল কলেজ হাসপাতাল থেকে তোলা হয়েছে)। প্রতিষ্ঠানে রোগীকে দ্রুত আনা নেওয়ার জন্য ভবনের ছাদে হেলিপ্যাড রয়েছে। হাসপাতালের গাড়ি রাখার স্থানে ১৮০টি গাড়ি রাখার ব্যবস্থা আছে।
রাজধানীর চাঁনখারপুলে ১.৭৬ একর জমির উপর নির্মিত ১২ তলাবিশিষ্ট এ ইনস্টিটিউটটির নির্মাণ কাজ পরিচালনা করে বাংলাদেশ সেনাবাহিনী। নির্মাণ খরচ হয়েছে ৯১২ কোটি টাকা। ইনস্টিটিউটের প্রকল্প পরিচালকের দায়িত্বে ছিলেন  অধ্যাপক ডা. আবুল কালাম। তিনি পরবর্তীতে ইন্সটিটিউটের প্রথম পরিচালকের দায়িত্বে নিয়োগ পান। ডাঃ সামন্ত লাল সেন ইন্সটিটিউটের প্রধান সমন্বয়কের দায়িত্বে নিযুক্ত আছেন।
ওয়াজেগাঁও
ওয়াজেগাঁও (Wajegaon) ভারতের মহারাষ্ট্র রাজ্যের নান্দেদ জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ওয়াজেগাঁও শহরের জনসংখ্যা হল ৭৬৬৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫১%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে ওয়াজেগাঁও এর সাক্ষরতার হার কম।
এই শহরের জনসংখ্যার ২০% হল ৬ বছর বা তার কম বয়সী।
ইলা কুতেপভ
ইলা ওলেগোভিচ কুতেপভ (Илья Олегович Кутепов; জন্ম: ২৯ জুলাই ১৯৯৩) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি স্পার্তাক মস্কো এবং রাশিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন,
আন্তর্জাতিক ক্যারিয়ার
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
অনুবংশ
মহারাজ যযাতির এবং দানবরাজ বৃষপর্বার কন্যা শর্মিষ্ঠার পুত্র অনু।
অনু যযাতির 'জরা' গ্রহণ করতে চাননি। ফলে যযাতি তাঁকে অভিশাপ দিয়েছিলেন যে, অণু বৃদ্ধবয়সে অনেক কষ্ট ভোগ করবেন। অণু অনুতপ্ত হয়ে পিতার নিকট ক্ষমা চাইলে যযাতি বলেন, তাঁর বংশ অনেক বিখ্যাত হবে। এবং ভবিষ্যৎকালেও তাঁর বংশের গুণগান করা হবে।
এই বংশেরই এক রাজা ছিলেন উশীনর [ইনি একবার এক পায়রাকে বাজপাখির শিকার থেকে বাঁচানোর জন্য নিজেই নিজেকে বাজপাখির খাদ্য হতে চেয়েছিলেন]। এই উশীনরের পুত্র শিবি চারটি জনজাতির সৃষ্টি করেন। তাঁর মধ্যে বিখ্যাত দুটি। মদ্র ও কেকয়। রামায়ণের দশরথ পত্নী কৈকেয়ী কেকয় দেশের এবং মহাভারতে নকুল-সহাদেবের মা মাদ্রী মদ্র দেশের মেয়ে।
রাজা মহামনাঃ থেকে অনুবংশ দুই ভাগে ভাগ হয়েছে। একটি হলো উশীনরের ধারা অপরটি উশীনরের ভাই তিতিক্ষু-র ধারা। তিতিক্ষু-র বংশধারায় পরবর্তীকালে বলির জন্ম হয়[কোনো কোনো পুরাণে বলা হয়েছে এই বলি হলেন প্রহ্লাদের নাতি। বিষ্ণু বামনাবতারে যাঁর দর্পচূর্ণ করেছিলেন।-কিন্তু এই কথ্য সত্যি নয়]। বলিরাজের ছয় পুত্র হয়। যথাঃ অঙ্গ, বঙ্গ, কলিঙ্গ, সূহ্ম, পুণ্ড্র, ওড্র। এই ছয় পুত্রের নামে পরবর্তীকালে ছয়টি দেশের সৃষ্টি হয়।
অঙ্গ[ মুঙ্গের এবং ভাগলপুর, এবং উত্তর কোশী নদী পর্যন্ত, কোশী নদীর উপরে বিভাণ্ডক মুনির আশ্রম। যেখান থেকে ঋষ্যশৃঙ্গ কে অঙ্গদেশ আনা হয়েছিল], বঙ্গ[বর্তমান- পশ্চিমবঙ্গ, ও বাংলাদেশের অনেক অংশ], কলিঙ্গ[বর্তমান-আসাম], পুণ্ড্র[বর্তমান-বাংলাদেশের উত্তরাংশ], ওড্র[ ওড়িষ্যা]।
এই অনুর বংশধরদের মধ্যে শেষের দিকের এক বংশধর ছিলেন অধিরথ। যিনি কুন্তীপুত্র কর্ণের পালক পিতা ছিলেন। অধিরথের চার পুরুষ আগের এক রাজা জয়দ্রথ এক কন্যাকে বিবাহ করেছিলেন যিনি, ব্রাহ্মণ ও ক্ষত্রিয়ের সংকর। সেই কারণে-সেকালের নিয়ম অনুযায়ী জয়দ্রথের পুত্র-পৌত্ররা সবাই সূত[যারা রাজা-মহারাজাদের গুণ-কীর্তন করেন] হয়েছিলেন।
বিষ্ণু ও ভাগবত পুরাণের বিবরণ
বিষ্ণু ও ভাগবত পুরাণর বিবরণ প্রায় এক। তাই দুই পুরাণের বিবরণ একইসঙ্গে দেওয়া হয়েছে।
[তৃতীয় বন্ধনীর ভেতরে ভাগবত পুরাণের বিবরণ দেওয়া হয়েছে]
১।অনু
২।অনুর তিন পুত্র-সভানর, চাক্ষুষ, পরমেক্ষু[পরমেষু]
৩।সভানর-র পুত্র সৃঞ্জয়
৪।পুরঞ্জয়
৫।জনমেজয়[সৃঞ্জয়ের পুত্র]
৬।মহামনি[মহাশাল]
৭।মহামনাঃ
৮।মহামনা-র দুই পুত্র-উশীনর ও তিতিক্ষু
*উশীনর-র পাঁচ পুত্র-শিবি, নৃপ, নর, কৃমি, খর্ব
[ভাগবত পুরাণ মতে, চার পুত্র-শিবি,নর, কৃমি, দক্ষ]
*শিবি-র চার পুত্র-বৃষদর্ভ, সুবীর, কেকয়,       মদ্রক[মদ্র]
৯।তিতিক্ষু-র পুত্র উষদ্রথ[রুষদ্রথ]
১১।সুতপাঃ
১২।বলি
১৩।বলির পাঁচ[ছয়] পুত্র-অঙ্গ, বঙ্গ, কলিঙ্গ, সুহ্ম, পুণ্ড্র, [ওড্র]
১৪।অঙ্গ-র পুত্র পার[খলপান]
১৫।চিত্ররথ[দিবিরথ]
১৬।রোমপাদ[ভাগবত পুরাণে-দিবিরথের পুত্র চিত্ররথ'রোমপাদ' নামে খ্যাত]
১৭।তুরঙ্গ[চতুরঙ্গ]
১৮।পৃথুলাক্ষ
১৯।চম্প
২০।হর্যঙ্গ
২২।বৃহৎকর্মা-র পুত্র বৃহদ্ভানু[ভাগবত পুরাণ মতে বৃহদ্ভানু-র পুত্র বৃহন্মনা]
২৩।বৃহদ্ভানু-র পুত্র জয়দ্রথ[বৃহন্মনা-র পুত্র জয়দ্রথ]
২৪।জয়দ্রথ-র পুত্র বিজয়
২৫।ধৃতি
২৬।ধৃতব্রত
২৭।সত্যকর্মা[সৎকর্মা ]
২৮।অধিরথ
৩০।বৃষসেন
মৎস্যপুরাণের বিবরণ
১।অনু
২।অনুর তিন পুত্র-সভানর, চাক্ষুষ, পরমেষু
৩।সভানর-র পুত্র কোলাহল্
৪।সৃঞ্জয়
৫।পুরঞ্জয়
৬।জনমেজয়
৭।মহাশাল
৮।মহামনাঃ
৯।মহামনা-র দুই পুত্র-উশীনর ও তিতিক্ষু
*উশীনর-র পাঁচ পুত্র-শিবি, নৃগ, নব, কৃশ, সুব্রত
*শিবি-র চার পুত্র-পৃথুদর্ভ, সুবীর, কেকয়, ভদ্রক
১০।তিতিক্ষু-র পুত্র বৃহদ্রথ
১২।সুতপাঃ
১৪।বলির পাঁচ পুত্র-অঙ্গ, বঙ্গ, কলিঙ্গ, সুহ্ম, পুণ্ড্র
১৫।অঙ্গ-র পুত্র দধিবাহন
১৬।দিবিরথ
১৭।ধর্মরথ
১৮।চিত্ররথ
১৯।সত্যরথ
২০।রোমপাদ
২১।চতুরঙ্গ
১৮।পৃথুলাক্ষ
১৯।চম্প
২০।হর্যঙ্গ
২১।ভদ্ররথ
২২।বৃহৎকর্মা
২৩।বৃহদ্ভানু
২৪।জয়দ্রথ
২৫।বৃহদ্রথ
২৬।জনমেজয়
২৭।অঙ্গ
২৮।কর্ণ
২৯।বৃষসেন
৩০।পৃথুসেন
মৎস্যপুরাণে এইখানে এসে ঋষিরা পুরাণকথক কে কর্ণের বংশ পরিচয়(পালক) জিজ্ঞেস করেছিলেন। তাঁর উত্তরে সূত কর্ণের যে বংশপরিচয় দিয়েছিল তা-
২৫।বিজয়
২৬।বৃহৎ
২৭।বৃহদ্রথ
২৮।সত্যকর্মা
২৯।অধিরথ
৩০।কর্ণ
ব্রহ্মপুরাণের বিবরণ
ব্রহ্মপুরাণে অনুর বংশ-বিবরণে অন্যান্য পুরাণের সঙ্গে অনেক অমিল। ব্রহ্মপুরাণে বলা হয়েছে,
১.অনু
২.ধর্ম
৩.দ্যূত
৪.অনদুহু
৫.প্রচেতা
৬.সুচেতা
এখানেই বিবরণ শেষ করা হয়েছে।
এবং উশীনর-শিবি-বলি-অধিরথ এদের পরিচয় দিতে গিয়ে বলা হয়েছে পুরুবংশীয় রৌদ্রাশ্বের দশ পুত্রের একজন কক্ষেয়ু। সেই কক্ষেয়ু-র ধারায় জন্মে সভানর এবং তাঁর থেকেই পরবর্তীকালে অধিরথের জন্ম হয়।
[সভানরের বংশধরদের ব্যপারে মৎস্যপুরাণ ও ব্রহ্মপুরাণের বিবরণ প্রায় এক-ই]
[মহারাজ যযাতি তাঁর পুত্রদের যে অভিশাপ দিয়েছিলেন, তাঁর ফলে এই সকল দেশের মানুষ পরবর্তীকালে খুব বেশি প্রতিষ্ঠা পায়নি। উত্তর ভারত[পুরুবংশীয়দের শাসন অঞ্চল] যে পরিমাণ ধর্ম ও অর্থ-সম্পদের দিক থেকে সমৃদ্ধ এবং সম্মানীয় ছিল তুর্বসু, দ্রুহ্যু এবং অনুবংশীয়দের শাসনাঞ্চলে ততটা হয়নি। ]
অনু থেকে যবন[Ion শব্দটি অনু'র কাছাকাছি হয়, তাই পণ্ডিতরা অনুমান করেছেন] জাতির উদ্ভব হয়। হরিবংশ, ভাগবত পুরাণে যে 'কালযবন' এর নাম পাওয়া যায়, সেই কালযবন অনুর বংশধারায় জাত কোনো এক যবন রাজার কাছে পালিত হয়েছিলেন।
বিদ্যুৎ প্রভা দেবী
বিদ্যুৎ প্রভা দেবী (১২ জুলাই ১৯২৬- ২৮ জানুয়ারি ১৯৭৭) ভারতের ওডিয়ার কবি ছিলেন। তিনি ওড়িয়া সাহিত্যের অন্যতম সেরা মহিলা কবি হিসাবে স্বীকৃতি পেয়েছেন৷
জীবনী
বিদ্যুৎ প্রভা ১৯২৬ সালের ১২ জুলাই কটক জেলার ঝিনকাদি নামে একটি ছোট্ট গ্রামে ও তার মামার বাড়িতে জন্মগ্রহণ করেছিলেন। তিনি ছিলেন লেখক ও সংকলক নিমাই চরণ দাস এবং রেখা দেবীর দ্বিতীয় মেয়ে। তাঁর বাবা-মা, সনাতনবাদী এবং রক্ষণশীল হয়ে কটক শহরের বাঁপাশিহীতে থাকতেন। বিদ্যুৎ প্রভা দেবীর এক ভাই ও দুই বোন ছিল৷ তাঁর ছোট বোন পুন্যা প্রভা দেবীও একজন লেখক৷
তার পিতার নাম নিমাই চরণ ৷ তিনি তাঁর পিতা নিমাই চরণ দাসের (পিতার) অনুপ্রেরণায় কবিতা লিখতে শুরু করেছিলেন। শৈশবকালে তিনি বেশ কয়েকটি ওডিয়া কবিদের সাথে পরিচিত হয়েছিলেন।
তিনি ১৯৬৬ সালের অসুস্থতার মধ্যে পড়েছিলেন এবং তিনি সে সময় আধ্যাত্মিকতার প্রতি প্রবৃত্ত হয়েছিলেন  এবং শ্রী অরবিন্দ আশ্রমে যান। ১৯৭৭ সালের ২৮ শে জানুয়ারির তার অবনতিশীল স্বাস্থ্য তাকে ট্রেনের সামনে ঝাঁপিয়ে পড়ে আত্মহত্যা  করায়।
কাজ
বিদ্যুৎ প্রভা দেবী ১৯৪০ সাল থেকে কবিতা লিখতে শুরু করেছিলেন এবং পরবর্তীকালে তাঁর কবিতা সাহিত্য পত্রিকায় প্রকাশিত হয়। সে তাঁর বড় বোন বাসন্তীর সাথে কিছু কবিতা লিখেছিলেন। তার প্রকাশিত কবিতা সবিতা  তার সংগ্রহশালার প্রথম কবিতা যা প্রকাশিত হয় ১৯৪৪ সালে৷ এটিতে গৌরব ও উড়িষ্যা দেশ বিশালতার সংক্রান্ত বেশিরভাগ দেশপ্রেমিক কবিতা হয়েছে।
শহরাঞ্চলে শিক্ষিত হলেও তাঁর কবিতাগুলি তার শৈশবের গ্রামীণ জীবনের স্মৃতি প্রতিফলিত করে। দুটি ওড়িয়া কবি, নন্দ কিশোর বাল এবং কুঞ্জ বিহারী দাস দ্বারা সুস্পষ্টভাবে প্রভাবিত, তাঁর কবিতাগুলি বহু বছরের রক্ষণশীল সমাজে বিদ্যমান মহিলাদের সমস্যা নিয়ে কাজ করে। তিনি নাটক এবং কিছু শিশুসাহিত্য রচনাও করেছিলেন। তাঁর সম্পূর্ণ কাব্যগ্রন্থ ১৯৫৭ সালে বিদ্যুৎপ্রভা সঞ্চারায়ণ হিসাবে প্রকাশিত হয়েছিল।
স্বীকার
১৯৫০ সালে বিদ্যুৎ প্রভার উৎকল সরস্বত বইটি উচ্চ বিদ্যালয়ের শিক্ষার্থীদের জন্য উৎকল বিশ্ববিদ্যালয়ে একটি কবিতা পাঠ্যপুস্তক হিসাবে নির্ধারিত হয়েছিল। বিদ্যুৎপ্রভা দেবী ওড়িয়া সাহিত্যের অন্যতম প্রধান মহিলা কবি হিসাবে স্বীকৃতি পান। তাঁর কবিতা সংকলন 'বিদ্যুৎপ্রভা সঞ্চারায়ণ ১৯৬২ সালে ওড়িশা সাহিত্য একাডেমি পুরস্কার লাভ করে।
ইসমাইল হানিয়া
ইসমাঈল আবদুস সালাম আহমেদ হানিয়া (إسماعيل عبد السلام أحمد هنية, Ismaʻīl Haniyya; (ইসমাইল হানিয়া বা ইসমাইল হানিয়াহ নামেও পরিচিত); জন্ম ২৯ জানুয়ারি ১৯৬৩) হামাসের একজন শীর্ষস্থানীয় রাজনৈতিক নেতা। ২০০৬ সালে অনুষ্ঠিত আইন পরিষদের নির্বাচনে হামাস জয়লাভের পর তিনি প্রধানমন্ত্রী হন। ফাতাহ-হামাস দ্বন্দ্বের উত্তেজনাপূর্ণ পরিস্থিতিতে ২০০৭ সালের ১৪ জুন রাষ্ট্রপতি মাহমুদ আব্বাস তাকে পদচ্যুত করেন। কিন্তু ইসমাইল হানিয়া আদেশ মেনে নেননি এবং গাজায় প্রধানমন্ত্রীত্ব করতে থাকেন।
প্রারম্ভিক ও শিক্ষাজীবন
ইসমাইল হানিয়া মিশর অধিকৃত গাজা উপত্যকার আল-শাতি উদ্বাস্তু শিবিরে জন্মগ্রহণ করেন। ১৯৪৮ আরব-ইসরায়েলি যুদ্ধের সময় তার বাবা মা বর্তমান ইসরায়েলের অন্তর্গত আসকালানের নিকটস্থ বাড়ি ছেড়ে উদ্বাস্তু হন। তিনি জাতিসংঘ পরিচালিত স্কুলে পড়াশোনা করেছেন। এরপর গাজা ইসলামি বিশ্ববিদ্যালয় থেকে আরবি সাহিত্যে স্নাতক হন। বিশ্ববিদ্যালয়ের ছাত্র থাকাকালে তিনি হামাসে যোগ দেন। ১৯৮৫ থেকে ১৯৮৫ সাল পর্যন্ত তিনি মুসলিম ব্রাদারহুডের প্রতিনিধি ছাত্র কাউন্সিলের প্রধান ছিলেন। ইসলামিক এসোসিয়েশন ফুটবল দলে তিনি মিডফিল্ডার হিসেবে খেলতেন। গাজা উপত্যকায় ইসরায়েলের বিরুদ্ধে প্রথম ইন্তিফাদার প্রায় সমসাময়িক কালে তিনি স্নাতক হন। বিক্ষোভে অংশ নেয়ার কারণে তিনি ইসরায়েলে স্বল্পকালীন কারাদন্ডে দণ্ডিত হন। ১৯৮৮ সালে তিনি পুনরায় ইসরায়েল কর্তৃক গ্রেপ্তার হন এবং ছয় মাস কারাদন্ডে দণ্ডিত হন। ১৯৮৯ সালে তিনি তিন বছরের কারাদন্ডে দণ্ডিত হন। ১৯৯২ সালে মুক্তি পাওয়ার পর আবদুল আজিজ আল-রানতিসি, মাহমুদ জাহহার ও আরো ৪০০ কর্মীর সাথে ইসরায়েল তাকে লেবানন পাঠিয়ে দেয়। তারা দক্ষিণ লেবাননের মার্জ‌ আল-জহুরে এক বছর অবস্থান করেছিলেন। বিবিসির মতে এখানে হামাস যথেষ্ট পরিমাণে মিডিয়ার দৃষ্টি আকর্ষণ করে এবং বিশ্বের কাছে পরিচিত হয়ে উঠে। এক বছর পর তিনি গাজায় ফিরে আসেন এবং ইসলামি বিশ্ববিদ্যালয়ের ডিন নিযুক্ত হন।
হামাসে অবস্থান
১৯৯৭ সালে আহমেদ ইয়াসিন ইসরায়েল থেকে মুক্তি পাওয়ার পর হানিয়া তার দপ্তর পরিচালনের দায়িত্ব পান। ইয়াসিনের সাথে সম্পর্কের কারণে হামাসে তার খ্যতি বৃদ্ধি পায় এবং তিনি ফিলিস্তিনি কর্তৃপক্ষে নিয়োগ পান। ইয়াসিনের সাথে তার সম্পর্ক এবং ইসরায়েলি নিরাপত্তা বাহিনীর হাতে হামাসের অনেক নেতার হত্যাকান্ডের ফলে দ্বিতীয় ইন্তিফাদার সময় হামাসে তার অবস্থান আরো মজবুত হয়। ইসরায়েলি বাহিনী তাকেও লক্ষ্যবস্তু বানিয়েছিল। ২০০৩ সালে জেরুজালেমে আত্মঘাতি বোমা হামলার পর হামাস নেতৃত্বকে উৎখাতের উদ্দেশ্যে পরিচালিত ইসরায়েলি বোমা হামলায় তিনি হাতে আহত হন।
প্রধানমন্ত্রী
২০০৬ সালের ২৫ জানুয়ারি হামাস নির্বাচনে জয়ী পয়ার পর ফেব্রুয়ারিতে তিনি প্রধানমন্ত্রী মনোনীত হন। ২০ ফেব্রুয়ারি তিনি আনুষ্ঠানিকভাবে মাহমুদ আব্বাসের সাথে সাক্ষাত করেন এবং ২৯ মার্চ শপথ নেন।
পশ্চিমা প্রতিক্রিয়া
নির্বাচনের পর ইসরায়েল অর্থনৈতিক অবরোধসহ ফিলিস্তিনি জাতীয় কর্তৃপক্ষের বিরুদ্ধে ধারাবাহিক কিছু পদক্ষেপ নেয়। ইসরায়েলের ভারপ্রাপ্ত প্রধানমন্ত্রী এহুদ ওলমার্ট‌ এরপর ঘোষণা দেন ফিলিস্তিনি কর্তৃপক্ষের পক্ষে ইসরায়েল কর্তৃক সংগৃহিত প্রায় ৫০মিলিয়ন মার্কিন ডলারের মাসিক কর ইসরায়েল হস্তান্তর করবে না। হানিয়া অবরোধ উপেক্ষা করে বলেন যে হামাস নিজেকে নিরস্ত্র করবে না এবং ইসরায়েলকে স্বীকৃতি দেবে না। তিনি এসকল পদক্ষেপের নিন্দা জানিয়ে বলেন যে ফিলিস্তিনি জনগণের প্রদর্শিত গণতান্ত্রিক মতামতের প্রতি ইসরায়েলের ভিন্নভাবে প্রতিক্রিয়া জানানো উচিত ছিল।
৫০ মিলিয়ন মার্কিন ডলারের উদ্বৃত্ত বৈদেশিক সাহায্যের অর্থ ফেরত দেয়ার জন্য যুক্তরাষ্ট্র ফিলিস্তিনি কর্তৃপক্ষের কাছে দাবি জানায়। ফিলিস্তিনি অর্থমন্ত্রী মাজেন সুনুকরুত এই দাবি মেনে নেন। যুক্তরাষ্ট্র ও ইউরোপীয় ইউনিয়নের কাছ থেকে বৈদেশিক সাহায্য হারানোর পর হানিয়া মন্তব্য করেন যে পশ্চিমারা ফিলিস্তিনি জনগণের উপর চাপ সৃষ্টি করার জন্য সবসময় অনুদানকে ব্যবহার করছে।
২০০৬ সালের নির্বাচনের কয়েক মাস পর যুক্তরাষ্ট্রের রাষ্ট্রপতি জর্জ ডব্লিউ বুশকে লেখা একটি চিঠিতে হানিয়া নির্বাচিত সরকারের সরাসরি আলোচনার জন্য মার্কিন সরকারের প্রতি আহ্বান করেন। তিনি ইসরায়েলের সাথে দীর্ঘমেয়াদী সন্ধির প্রস্তাব করেন এবং ১৯৬৭ সালের পূর্বের ফিলিস্তিনি সীমানা মেনে নেন এবং আন্তর্জাতিক বয়কট প্রত্যাহারের আবেদন করেন। তবে যুক্তরাষ্ট্র এই আহ্বানে সাড়া দেয়নি এবং বয়কট বহাল রাখে।
বিতর্কিত পদচ্যুতি
২০০৭ সালের ১৪ জুন মাহমুদ আব্বাস হানিয়াকে পদচ্যুত করে সালাম ফাইয়াদকে নিয়োগ দেন। এর ফলে হামাসের সামরিক শাখা ফিলিস্তিনি জাতীয় কর্তৃপক্ষের নিয়ন্ত্রণ নেয়ার চেষ্টা করে। ইতিপূর্বে তা ফাতাহ ফাতাহর মিলিশিয়াদের নিয়ন্ত্রণে এবং যুক্তরাষ্ট্র ও ইসরায়েলের নিয়ন্ত্রণে ছিল। এই নিয়োগকে বেআইনি হিসেবে ধরা হয়েছিল কারণ ফিলিস্তিনি মৌলিক আইন অনুযায়ী রাষ্ট্রপতি কোনো প্রধানমন্ত্রীকে পদচ্যুত করতে পারলে আইন পরিষদের সম্মতি ব্যতীত নতুন কাউকে নিয়োগ দিতে পারেন না। আইন অনুযায়ী নতুন প্রধানমন্ত্রী দায়িত্ব নেয়ার আগ পর্যন্ত সাবেক প্রধানমন্ত্রী তত্ত্বাবধায়ক প্রধানমন্ত্রী হিসেবে দায়িত্ব পালন করবেন। ফাইয়াদের নিয়োগ আইন পরিষদে অনুমোদিত না হওয়ায় হানিয়া গাজায় প্রধানমন্ত্রীত্ব করতে থাকেন। সেসাথে বিপুল সংখ্যক ফিলিস্তিনি তাকে বৈধ প্রধানমন্ত্রী হিসেবে গণ্য করতে থাকে। ফাইয়াদের অনুমোদনকে প্রকাশ্যে অবৈধ ঘোষণা দানকারীদের মধ্যে মৌলিক আইনের খসড়া প্রণয়নকারী ফিলিস্তিনি আইনজীবী আনিস আল-কাসিম অন্যতম।
বয়'আতের দশটি শর্ত
বয়'আত এর দশটি শর্ত (Ten Conditions of Initiation) হচ্ছে ১০টি শর্তের তালিকা যা কোন ব্যক্তিকে মৃত্যুর আগ পর্যন্ত মেনে চলতে হয়, যদি সে আহমদীয়া মুসলিম হতে চায়; যার প্রবক্তা মির্যা গোলাম আহমদ, যিনি আহমদীয়া আন্দোলন-এর প্রবত্তন করেন। যখন তিনি প্রতিশ্রুত মসীহ্ এবং ইমাম মাহদী হিসেবে নিজেকে দাবি করেন এবং সবাইকে আহ্বান জানান মানার জন্য, তখন তিনি এই ১০টি শর্ত দেন তার অনুসারী হতে ইচ্ছুকদের, যেন তারা বয়'আত গ্রহণের সময় এই শর্ত পালনের অঙ্গীকার করে।
হরিশ মহাপাত্র
হরিশ মহাপাত্র একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
রাজনৈতিক জীবন
হরিশ মহাপাত্র ১৯৭১ সালে গোপীবল্লভপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। এরপর, ১৯৭২ সালে তিনি টানা দ্বিতীয়বারের মত গোপীবল্লভপুর বিধানসভা কেন্দ্রের বিধায়ক হিসেবে নির্বাচিত হয়েছিলেন।
ব্রজেন্দ্রনাথ শীল
ব্রজেন্দ্রনাথ শীল (৩ সেপ্টেম্বর, ১৮৬৪ — ৩ ডিসেম্বর, ১৯৩৮) একজন বাঙালি দার্শনিক ও বহুবিদ্যাবিশারদ পণ্ডিত ছিলেন।
প্রারম্ভিক জীবন
ব্রজেন্দ্রনাথ শীল হুগলী জেলা র হরিপালে জন্মগ্রহণ করেন। পিতা মহেন্দ্রনাথ শীল ছিলেন কলকাতা হাইকোর্টে র আইনজীবী। অল্পবয়সে ব্রজেন্দ্রনাথ পিতৃমাতৃহারা হয়ে মামার বাড়িতে মানুষ হন। তিনি স্কটিশ চার্চ কলেজ, কলকাতা হতে বিএ পাশ করে সেখানেই অধ্যাপনার কাজ নেন। অঙ্ক ও দর্শন দুটিতেই তার ব্যুৎপত্তি ছিল। কলেজে তার সহপাঠী ছিলেন স্বামী বিবেকানন্দ। ১৮৮৪ সালে কলকাতা বিশ্ববিদ্যালয় থেকে এম এ তে প্রথম শ্রেণীতে প্রথম স্থান অধিকার করেন তিনি। ১৮৮১ সালে আসামের সরকারি ইঞ্জিনিয়ার জয়গোপাল রক্ষিতের কন্যা ইন্দুমতীকে বিবাহ করেন। ছয় বছর পরে স্ত্রী বিয়োগ হয় তার। তাঁদের চার পুত্র (বিনয়েন্দ্রনাথ, অমরেন্দ্রনাথ, অনিলেন্দ্রনাথ,কনিষ্ঠ পুত্র অকালেই প্রয়াত) ও এক কন্যা (সরযূবালা সেন)
কর্মজীবন
কলকাতা বিশ্ববিদ্যালয় থেকে পি এইচ ডি করার পরে বিভিন্ন জায়গায় অধ্যাপনা করেছেন তিনি। কোচবিহারে র ভিক্টোরিয়া কলেজের প্রথম ভারতীয় অধ্যক্ষ হন। অধুনা এই কলেজটির নাম আচার্য ব্রজেন্দ্রনাথ শীল কলেজ। কলকাতা বিশ্ববিদ্যালয়ের দর্শনশাস্ত্রের প্রধান অধ্যাপক ছিলেন ৯ বছর। বহরমপুর কৃষ্ণনাথ কলেজে র আধুনিকীকরনের রূপকার তিনি। পরে ১৯২১ থেকে ১৯৩০ সাল পর্যন্ত তিনি মহীশূর বিশ্ববিদ্যালয়ের উপাচার্য হিসেবে দায়িত্ব পালন করেন। ১৮৯৯ সালের ১৫ অক্টোবর রোমে অনুষ্ঠিত Congress International Des Orientalists এর আন্তর্জাতিক অধিবেশনে যোগদান করে প্রবন্ধ পাঠ করেন। এ প্রবন্ধে তিনি ‘ইতিহাসের দর্শন’ ও ‘ঐতিহাসিক তুলনামূলক পদ্ধতি’ সম্পর্কে জ্ঞানগর্ভ বক্তব্য প্রদান করেন। ১৯১১ সালে লন্ডন বিশ্ববিদ্যালয়ে বিশ্ব জাতি কংগ্রেসে জাতিতত্ত্ব বিষয়ক বক্তব্য রাখেন তিনি। ১৯২১ সালে রবীন্দ্রনাথ ঠাকুরে র আমন্ত্রনে বিশ্বভারতী উদ্বোধন অনুষ্ঠানের সভাপতি হন। তুলনামূলক সাহিত্য, ধর্মদর্শন বিচার ও দর্শন আলোচনায় গণিতের সূত্র প্রয়োগে তিনি ছিলেন পথিকৃৎ।
লেখনী
ব্রজেন্দ্রনাথ দশটি ভাষায় পারদর্শী ছিলেন। অজস্র বই রচনা করেছে ধর্ম, দর্শনতত্ব, শিল্প, সাহিত্য, সংস্কৃতি, সভ্যতা, নৃতত্ত্ব, সমাজতত্ত্ব, বিজ্ঞান নিয়ে। যার মধ্যে উল্লেখযোগ্য-
সম্মাননা
অসামান্য মেধা ও পান্ডিত্যের অধিকারী ব্রজেন্দ্রনাথ আদর্শ চরিত্রের জন্য আচার্য্য উপাধিতে ভূষিত হয়েছিলেন। তাকে চলমান বিশ্ববিদ্যালয় বলে অভিহিত করা হতো। ডিএসসি ও নাইট উপাধি পান তিনি। মহীশুর রাজ্যের রাজরত্নপ্রবীন উপাধি পান তিনি। ইংরেজ পণ্ডিতরা গ্রিক দার্শনিক অ্যারিস্টটলের সঙ্গে, ভারতের নাগার্জুনের সঙ্গে আচার্য ব্রজেন্দ্রনাথ শীলের তুলনা করেছেন। তার মৃত্যুতে কবি সুধীন্দ্রনাথ দত্ত বলেন, ‘সক্রেটিসে র পরিবারের শেষ প্রদীপ নিভে গেল!’
কাজরী
কাজরী হলেন একজন বাংলাদেশি চলচ্চিত্র অভিনেত্রী।
জীবনী
কাজরী ১৯৮৪ সালে বুলবুল আহমেদের বিপরীতে মহানায়ক ও জাফর ইকবালের বিপরীতে নয়নের আলো চলচ্চিত্রে অভিনয় করেছিলেন। ১৯৮৪ সালে মহানায়ক চলচ্চিত্রটি সেরা গায়ক ও নয়নের আলো চলচ্চিত্রটি সেরা চিত্রগ্রাহক (সাদা কালো) বিভাগে জাতীয় চলচ্চিত্র পুরস্কার লাভ করেছিল।
থেইয়া
থাম্ব|থেইয়া মূর্তি গ্রিক পুরাণে থেইয়া (প্রাচীন গ্রিক ভাষায়: Θεία থেইআ) ছিলেন বারোজন টাইটানদের একজন। তিনি ছিলেন দৃষ্টিশক্তির টাইটান দেবী। থেইয়ার সাথে তার ভাই হাইপেরিয়নের বিয়ে হয় এবং তার গর্ভে হাইপেরিয়নের ঔরসে এয়স, হেলিয়স ও সেলেনের জন্ম হয়।
দার্জিলিং কলা
মুসা সিকিমেনসিস, বা দার্জিলিং কলাও বলা হয়, মুসা গোত্রের একটি প্রজাতি। এটি একটি সর্বোচ্চ উচ্চতার কলার প্রজাতি এবং এটি ভুটান এবং ভারতে পাওয়া যায়।
ক্রিস্টি লি
ক্রিস্টি লি (১৬ সেপ্টেম্বর, ১৯৮৪, গ্রেটার সাডবেরি, অন্টারিও ) একজন কানাডীয় পর্নোগ্রাফিক অভিনেত্রী, যিনি ২০০২ সালে পর্ন শিল্পে প্রবেশ করেন। তিনি ব্যক্তিগত কারণে ২০০৬ সালে অবসর নেন।
হরিদাস পাল
উৎপত্তি
একটি সূত্রে কথিত আছে ১৮৭৬ খ্রিস্টাব্দ অবিভক্ত বাংলায় বর্তমানে পশ্চিমবঙ্গের রিষড়ার এক অতি দরিদ্র গন্ধবণিক পরিবারে জন্ম হয় হরিদাস পালের। তার পিতা ছিলেন নিতাইচরণ পাল। পিতার মৃত্যুর পর জীবিকার সন্ধানে হরিদাস ১৮৯২ খ্রিস্টাব্দে কলকাতায় আসেন। সেখানে এক সোনার দোকানে সামান্য পারিশ্রমিকে কাজ করতে থাকেন। ১৮৯৭ খ্রিস্টাব্দে হরিদাসের কলকাতা নিবাসী একমাত্র ধনী নিঃসন্তান মামার মৃত্যু  হলে, তিনি উত্তরাধিকারসূত্রে মামার সম্পত্তির মালিক হয়ে যান। বড়বাজারে কাঁচ ও লণ্ঠনের ব্যবসা শুরু করেন। অত্যন্ত সৎ ও বুদ্ধিমান হরিদাস নিজের পরিশ্রমে কিছুদিনের মধ্যে ব্যবসা কয়েকগুণ বাড়িয়ে তোলেন এবং বিশ শতকের প্রথমার্ধে তার কলকাতার ব্যবসা গৌহাটি পর্যন্ত ছড়িয়ে পড়ে। তিনি প্রসাদোপম চারটি ভবন কেনেন। হরিদাস পাল ছিলেন অত্যন্ত সৎ, দয়ালু, উদার, সহানুভূতিশীল একজন ব্যক্তি। বিপুল অর্থ ও বিত্তের অধিকারী হয়েও দরিদ্র ও অভাবী এবং সাধারণ মানুষের জন্য একাধিক দাতব্য প্রতিষ্ঠান, ট্রাস্ট ও  শিক্ষাপ্রতিষ্ঠান গড়ে তোলেন।  বিপুল অর্থ ও বিত্ত হরিদাসকে যেমন কলকাতার বাবু সমাজে স্থান করে দেয়, তার উদার মনোভাব, মার্জিত ব্যবহার, পরোপকারে দান-ধ্যান ইত্যাদির কল্যাণমূলক কাজ তাকে সর্বজন শ্রদ্ধেয় ব্যক্তিত্বের আসনে বসায়। ১৯৩৩ খ্রিস্টাব্দে হরিদাস কিডনির অসুখে মারা যান।১৯৬৫ খ্রিস্টাব্দে কলকাতা কর্পোরেশন তাঁর সম্মানার্থে কলেজ লেনের নাম পরিবর্তন করে "হরিদাস পাল লেন" রাখে। অতিরিক্ত দান খয়রাত করে তার সমস্ত অর্থ শেষ হয়ে যায় আর অসুখে শরীর নষ্ট হয়। তখন অর্থের প্রয়োজনে তিনি তার এক কর্মচারীর কাছে টাকা ধার করতে যান। তার চেহারা দেখে তিনি তাকে চিনতে পারেন নি এবং বলেন- “তুমি কোন হরিদাস পাল হে, যে তোমাকে টাকা চাইলে দিতে হবে?”
অন্য আরেকটি মতে, হরিদাস পাল ছিলেন ঊনিশ শতকের বাংলারই অধুনা বাংলাদেশের এক হরিপুর গ্রামের এক বাসিন্দা। কিন্তু তিনি রিষড়ার হরিদাস পালের মত দরিদ্র ছিলেন না। তিনি ছিলেন ধনাঢ্য ব্যক্তি। তার পূর্বপুরুষেরা ইংরাজের মোসাহেবি করে বিত্তশালী হয়েছিলেন। স্ফূর্তি করতে কলকাতায় আসতেন। বিভিন্ন ভাবে টাকা উড়িয়ে ফিরে যেতেন হরিপুর। পূর্বপুরুষের বদগুণ নিয়ে পাকাপাকিভাবে কলকাতায় আসেন। প্রচুর ধন সম্পত্তি যেমন করেন, তেমনই দুহাতে অর্থ বিলিয়ে প্রভাবশালী হন। ভোগবিলাস আর দান খয়রাতিতে তার সমস্ত ব্যবসা ও সবকিছু হারিয়ে নিঃস্ব হয়ে যান তিনি। সুনাম আর সম্মান হারিয়ে ফেলেন প্রভাবশালী হরিপুরের হরিদাস পাল। নানান অসুখে শরীর ও স্বাস্থ্য নষ্ট হয়। সাহায্য পাওয়ার আশায় গিয়েছিলেন এক প্রাক্তন কর্মচারীর কাছে। কিন্তু সুনাম হারানো ও নিঃস্ব প্রাক্তন মালিকের কথা পাত্তাই দেননি সেই কর্মচারী। বিস্মিত হরিদাস পাল বলেছিলেন, “এক সময় তুমি আমার কথা শুনতে।” কর্মচারীটি বিরক্ত হয়ে বলেন– “তুমি কোন হরিদাস পাল, যে তোমার কথা এখনও শুনতে হবে?” এই ভদ্রলোকের নাম থেকেই প্রবাদের নামটি এসেছে।
গাবোনীয় ফুটবল ফেডারেশন
গাবোনীয় ফুটবল ফেডারেশন (Fédération Gabonaise de Football, Gabonese Football Federation; এছাড়াও সংক্ষেপে ফেগাফুট নামে পরিচিত) হচ্ছে গ্যাবনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬ বছর পর ১৯৬৮ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর গ্যাবনের রাজধানী লিব্রেভিলে অবস্থিত।
এই সংস্থাটি গ্যাবনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গ্যাবন জাতীয় চ্যাম্পিয়নশিপ ডি১ এবং গ্যাবন আন্তঃক্লাব কাপের মতো প্রতিযোগিতার সকল কার্যক্রম পরিচালনা করে। বর্তমানে গাবোনীয় ফুটবল ফেডারেশনের সভাপতির দায়িত্ব পালন করছেন পিয়ের মুঙ্গেঙ্গি এবং সাধারণ সম্পাদকের দায়িত্ব পালন করছেন জঁ পল চিবিন্দা।
আহলা করলডেঙ্গা ইউনিয়ন
আয়তন
আহলা করলডেঙ্গা ইউনিয়নের আয়তন ৫,৫৪০ একর (২২.৪২ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী আহলা করলডেঙ্গা ইউনিয়নের মোট জনসংখ্যা ১৪,৮৬৪ জন। এর মধ্যে পুরুষ ৭,০৮৬ জন এবং মহিলা ৭,৭৭৮ জন। মোট পরিবার ৩,১৯৯টি।
অবস্থান ও সীমানা
বোয়ালখালী উপজেলার দক্ষিণ-পূর্বাংশ জুড়ে আহলা করলডেঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পশ্চিমে সারোয়াতলী ইউনিয়ন ও আমুচিয়া ইউনিয়ন; উত্তরে আমুচিয়া ইউনিয়ন ও রাঙ্গুনিয়া উপজেলার সরফভাটা ইউনিয়ন; পূর্বে আমুচিয়া ইউনিয়ন ও রাঙ্গুনিয়া উপজেলার পদুয়া ইউনিয়ন এবং দক্ষিণে পটিয়া উপজেলার হাইদগাঁও ইউনিয়ন, কেলিশহর ইউনিয়ন ও ধলঘাট ইউনিয়ন অবস্থিত।
প্রশাসনিক কাঠামো
আহলা করলডেঙ্গা ইউনিয়ন বোয়ালখালী উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী আহলা করলডেঙ্গা ইউনিয়নের সাক্ষরতার হার ৫৩%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।
যোগাযোগ ব্যবস্থা
আহলা করলডেঙ্গা ইউনিয়নে যোগাযোগের প্রধান প্রধান সড়কগুলো হল কালুরঘাট-ধোরলা সড়ক, শ্রীপুর-ধোরলা সড়ক এবং পটিয়া-ধোরলা সড়ক প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
আহলা করলডেঙ্গা ইউনিয়নে ১৭টি মসজিদ, ১টি ঈদগাহ ও ৮টি মন্দির রয়েছে।
ওয়ালানি
ওয়ালানি (Walani) ভারতের মহারাষ্ট্র রাজ্যের নাগপুর জেলার একটি শহর।
জনসংখ্যার উপাত্ত
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে ওয়ালানি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
কচি নীল
কচি নীল বা বেবি ব্লু হলো আসমানি রংয়ের একটি হালকা বা সাদাটে রূপ এবং এটি প্যাস্টেল রঙগুলোর মধ্যে একটি।
ইংরেজি ভাষায় রঙের নাম হিসেবে বেবি ব্লু (কচি নীল) শব্দটির রেকর্ডকৃত প্রথম ব্যবহার শুরু হয় ১৮৯২ সালে।
ফর্সা নীল
ফর্সা নীল মূলত কচি নীলের কিছুটা ফর্সা রূপ।
রঙটির উৎস হলো ১৯৪৮ সালে তৈরি করা "প্লোচের কালার সিস্টেম"।
কচি নীলাক্ষী
কচি নীলাক্ষী হলো কচি নীল রঙয়ের কিছুটা ভারী রূপ।
রঙটির উৎস হলো ১৯৪৮ সালে তৈরি করা "প্লোচের কালার সিস্টেম"।
লিটল বয় নীল
রঙটির উৎস হলো ১৯৪৮ সালে করা "পেন্টোন টেক্সটাইল পেপার এক্সটেন্ডেড কালার সিস্টেম (TPX)" রঙের তালিকা। তালিকায় এটি #16-4132 TPX—Little Boy Blue নামে অন্তর্ভুক্ত রয়েছে।
১৯৯৬
১৯৯৬ গ্রেগরীয় বর্ষপঞ্জির একটি সাধারণ বছর।
জুন
৭ম জাতীয় সংসদ নির্বাচন,১২ ই জুন, ১৯৯৬(বাংলাদেশ)
কানাডিয়ান ব্রডকাস্টিং কর্পোরেশন
কানাডিয়ান ব্রডকাস্টিং কর্পোরেশন (ইংরেজি:Canadian Broadcasting Corporation;ফরাসি:Société Radio-Canada;সংক্ষেপে:সিবিসি) হল একটি কানাডীয় পাবলিক সম্প্রচারকারী যা বিভিন্ন টেলিভিশন চ্যানেল,রেডিও স্টেশন ও ওয়েবসাইট পরিচালনা করে। এটি কানাডীয় সরকার দ্বারা অর্থায়িত হয়।
সিবিসি হলো কানাডার প্রাচীনতম সম্প্রচার প্রতিষ্ঠান যা এখনো বিদ্যমান। সিবিসি ১৯৩৬ সালের ২ নভেম্বর প্রতিষ্ঠিত হয়। এটি বর্তমানে ৫টি রেডিও স্টেশন,১টি ওয়েবসাইট পডকাস্ট রেডিও,২টি টেরিস্ট্রিয়াল টেলিভিশন নেটওয়ার্ক,২টি জাতীয় টেলিভিশন স্টেশন,১টি আন্তর্জাতিক সংবাদ নেটওয়ার্ক ও ২টি ওয়েবসাইট পরিচালনা করে।
ইতিহাস
১৯২৯ সালে,কানাডার পাবলিক সম্প্রচার সম্পর্কিত কমিশন একটি জাতীয় রেডিও সম্প্রচার নেটওয়ার্ক তৈরির সুপারিশ করে। এটি চালুর সময় অনেক চ্যালেঞ্জের মুখোমুখি হতে হয়েছিল,কারণ তখন যুক্তরাষ্ট্রের রেডিও স্টেশনগুলোর কানাডাতে উত্থান হচ্ছিলো এবং সেগুলো অনেক জনপ্রিয়ও হয়ে উঠেছিল।
১৯৩২ সালে কানাডীয় সরকার সিবিসি'র পূর্বসূরি প্রতিষ্ঠান কানাডিয়ান রেডিও ব্রডকাস্টিং কর্পোরেশন (সিআরবিসি) প্রতিষ্ঠা করে। সিআরবিসির রেডিও স্টেশনগুলোর একটি নেটওয়ার্ক ছিল যা পূর্বে একটি ফেডারেল ক্রাউন কর্পোরেশন ছিল ও কানাডিয়ান ন্যাশনাল রেলওয়ে দ্বারা প্রতিষ্ঠিত হয়েছিল। নেটওয়ার্কটি মূলত ট্রেনের যাত্রীদের রেডিওর মাধ্যমে বিনোদন দেওয়ার জন্য ব্যবহৃত হয়েছিল। ২ নভেম্বর, ১৯৩৬-এ, সিআরবিসি বর্তমান নামে পুনর্গঠিত হয়। সিআরবিসি ছিল একটি রাষ্ট্রনিয়ন্ত্রিত প্রতিষ্ঠান,কিন্তু সিবিসি বিবিসির আদলে একটি পাবলিক সম্প্রচারকারী হিসেবে চালু হয়েছিল।
পরবর্তী কয়েক দশক ধরে,সিবিসি কানাডার সম্প্রচার প্রতিষ্ঠানগুলোর মধ্যে নেতৃত্বস্থানীয় পর্যায়ে ছিল। ১৯৫৮ সাল পর্যন্ত এটি কানাডীয় সম্প্রচারের নিয়ন্ত্রক ছিল। ১৯৩৭ সালে,সিবিসি একটি ফরাসি ভাষার নেটওয়ার্ক চালু করে। ১৯৩৭ সালে কানাডায় এফএম রেডিও চালু হয়। তবে ১৯৬০ সালের আগে সিবিসি কোনো স্বতন্ত্র এফএম রেডিও চালু করে নি। ১৯৫২ সালের ৬ সেপ্টেম্বর,সিবিসি টেলিভিশন সম্প্রচার শুরু করে। ১৯৯৬ সালে সিবিসি তার নিজস্ব ওয়েবসাইট চালু করে।
অধীনস্হ প্রতিষ্ঠানসমূহ
থাম্ব|সিবিসির সদরদপ্তর ([[অটোয়া,কানাডা)]]
সিবিসি নিউজ
সিবিসি নিউজ হল কানাডিয়ান ব্রডকাস্টিং কর্পোরেশনের একটি বিভাগ যা সংবাদ সম্প্রচার করে থাকে। এটি সিবিসি টেলিভিশন,সিবিসি রেডিও,সিবিসি নিউজ নেটওয়ার্ক এবং সিবিসির ওয়েবসাইটের সংবাদ পরিষেবা সমূহ পরিচালনা করে। এটি ১৯৪১ সালে প্রতিষ্ঠিত হয়। সিবিসি নিউজ কানাডার বৃহত্তম সংবাদ সম্প্রচারকারী।
রেডিও
সিবিসি রেডিওর ৫টি পৃথক পরিষেবা রয়েছে। যার তিনটি ইংরেজিতে (সিবিসি রেডিও ওয়ান,সিবিসি মিউজিক এবং সিবিসি রেডিও থ্রি) ও দুটি ফরাসিতে (আইসিআই রেডিও-কানাডা প্রিমিয়ার এবং আইসিআই মিউজিক)। সিবিসি নিজেদের বাজেট কমানোর লক্ষ্যে ও শ্রোতা কম থাকায় বেশ কয়েকটি রেডিও পরিষেবা বন্ধ করে দিয়েছে ও পর্যায়ক্রমে আরো কিছু বিভাগ বন্ধ হওয়ার সম্ভাবনা রয়েছে।
টেলিভিশন
সিবিসি দুটি জাতীয় সম্প্রচার টেলিভিশন নেটওয়ার্ক পরিচালনা করে: ইংরেজিতে সিবিসি টেলিভিশন এবং ফরাসি ভাষায় আইসিআই রেডিও-কানাডা টেলি।
অনলাইন
সিবিসির দুটি প্রধান ওয়েবসাইট রয়েছে: ইংরেজি ভাষায় cbc.ca এবং ফরাসি ভাষায় Radio-Canada.ca। এ ওয়েবসাইটগুলোতে সংবাদ ও সাম্প্রতিক ঘটনাবলী প্রচারিত হয়। এছাড়া এখানে সিবিসির রেডিও ও টেলিভিশনের অনুষ্ঠানগুলোও সম্প্রচারিত হয়।
কাতার-রাশিয়া সম্পর্ক
কাতার-রাশিয়া সম্পর্ক (Российско-катарские отношения), কাতার এবং রাশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৮ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তবে সে সময় রাশিয়া ছিল অখণ্ড সোভিয়েত ইউনিয়ন এর একটি অংশ। ফলে কাতার ও সোভিয়েত ইউনিয়ন এর মাঝে সম্পর্ক স্থাপিত হয়। তবে সোভিয়েত ইউনিয়ন ভেঙ্গে রাশিয়া গঠিত হওয়ার পরও এই দুই দেশের মধ্যকার সম্পর্ক অটুট থাকে। রাশিয়ার রাজধানী মস্কোতে কাতারের একটি স্থায়ী দূতাবাস রয়েছে। অপরদিকে কাতারের রাজধানী দোহাতে রাশিয়ার একটি স্থায়ী দূতাবাস রয়েছে।
সোভিয়েত যুগে সম্পর্ক
সৌদি আরব এর মিত্র রাষ্ট্র হিসেবে, কাতার অনেকবারই সোভিয়েত ইউনিয়নের সাথে কূটনৈতিক সম্পর্ক স্থাপনের প্রস্তাব ফিরিয়ে দিয়েছে। তবে ১৯৮৮ সালের গ্রীষ্মে এই অবস্থানের পরিবর্তন হয়। সেই বছরের ২ আগস্ট, কাতার এবং রাশিয়া এর মাঝে কূটনৈতিক সম্পর্ক স্থাপিত হয়। কূটনৈতিক সম্পর্ক স্থাপিত হওয়ার পর ১৯৮৯ সালের ১২ নভেম্বর, দোহায়, সোভিয়েত ইউনিয়ন তাদের দূতাবাস স্থাপন করে। এর ২ দিন পরই ১৯৮৯ সালের ১৪ নভেম্বর, কাতার, মস্কোতে তাদের দূতাবাস স্থাপন করে।
কূটনৈতিক সম্পর্ক
১৯৯১ সালের ২৫ ডিসেম্বর, সোভিয়েত ইউনিয়ন ভেঙ্গে যায় এবং রাশিয়া সহ মোট ১৫ টি পৃথক স্বাধীন রাষ্ট্র গঠিত হয়। এর এক দিন পরই, ১৯৯১ সালের ২৬ ডিসেম্বর, কাতার সোভিয়েত ইউনিয়নের মূল অংশ হিসেবে, রাশিয়াকে স্বীকৃতি দান করে। কাতারে নিযুক্ত রাশিয়ার, রাষ্ট্রদূত হলেন, আন্দ্রে ভ্লাদিমিরোভিচ আন্দ্রেইয়েভ। ২০০৫ সালের ১৭ জুলাই রাশিয়ার রাষ্ট্রপতি, ভ্লাদিমির পুতিন আন্দ্রেইয়েভকে এই পদে নিয়োগ দেন। রাশিয়ায় নিযুক্ত কাতারের রাষ্ট্রদূত হলেন, আহমেদ সাইফ আল-মিদহাদী। ২০০৯ সালের ফেব্রুয়ারি মাসে কাতার সরকার, আল-মিদহাদী কে এই পদে নিয়োগ দেয়। ২০০৯ সালের ২৭ ফেব্রুয়ারি আল-মিদহাদী তার বৃত্তান্তের সনদ রাশিয়ার তৎকালীন রাষ্ট্রপতি দিমিত্রি মেদভেদেভ এর নিকট জমা দেন।
রাজনৈতিক সম্পর্ক
২০০৪ সালের ১৩ ফেব্রুয়ারি কাতারে নির্বাসনে থাকা, জেলিমখান ইয়ান্দারাবিয়েভ আততায়ীর গুলিতে নিহত হওয়ার পর, দুই দেশের মধ্যকার সম্পর্ক শীতল হয়ে পড়ে।
ইয়ান্দারাবিয়েভ এর ৩য় মৃত্যুবার্ষিকীতে, রাশিয়ার রাষ্ট্রপতি, ভ্লাদিমির পুতিন, একটি রাষ্ট্রীয় সফরে কাতারে যান। সেখানে তাকে স্বাগত জানান, কাতারের আমির, হামাদ বিন খলিফা আল-থানি
অর্থনৈতিক সম্পর্ক
রুশ এবং কাতারের গ্যাস উৎপাদনকারী প্রতিষ্ঠানগুলো ইয়ামাল পেনিনসুলাতে তেল শোধনাগার তৈরির ব্যাপারে সম্মত হয়েছে। এর পাশাপাশি কাতারে হালাল মাংশ রপ্তানির ব্যাপারেও রাশিয়া রাজি হয়েছে।
নাইট্রাস অ্যাসিড
নাইট্রাস এসিড (আণবিক সংকেত ) একধরণের মনোপ্রোটিক অম্ল, যা কেবল দ্রবণ, গ্যাস অথবা নাইট্রাইট লবণ হিসেবে পাওয়া যায়। অ্যামিন থেকে ডায়াজোনিয়াম লবণ প্রস্তুত করতে নাইট্রাস এসিড ব্যবহৃত হয়।
গঠন
গ্যাসীয় অবস্থায় সমতলীয় নাইট্রাস এসিড syn এবং anti উভয় বিন্যাসযুক্ত হতে পারে। কক্ষ তাপমাত্রায় anti গঠন প্রাধান্য পায় এবং অবলোহিত বর্ণালীবীক্ষণ অনুযায়ী এটি প্রায় ২.৩ কিলোজুল/মোল অধিক স্থিতিশীল।
প্রস্তুতি
সাধারণত খনিজ এসিড দ্বারা সোডিয়াম নাইট্রাইটের জলীয় দ্রবণের অম্লীকরণের মাধ্যমে নাইট্রাস এসিড উৎপন্ন করা হয়। অম্লীকরণ সাধারণত বরফবিন্দুর তাপমাত্রায় পরিচালিত হয় এবং HNO2 সিটুতে শোষণ করে নেওয়া হয়। মুক্ত নাইট্রাস এসিড অস্থিতিশীল এবং তা দ্রুত পচে যায়।
নিম্নোক্ত সমীকরণ অনুযায়ী পানিতে ডাইনাইট্রোজেন ট্রাইঅক্সাইড দ্রবীভূত করেও নাইট্রাস এসিড তৈরি করা যায়
পচন
নাইট্রোজেন ডাই-অক্সাইড জলীয় দ্রবণে নাইট্রিক এসিড এবং নাইট্রাস এসিডে পরিণত হয়:
উষ্ণ বা ঘন দ্রবণে সামগ্রিক বিক্রিয়া নাইট্রিক এসিড, পানি এবং নাইট্রিক অক্সাইড উৎপন্ন করে
নাইট্রিক অক্সাইডকে পরবর্তীতে বায়ুর মাধ্যমে জারিত করে নাইট্রিক অ্যাসিডে রূপান্তর করা যায়:
বিয়োজন
I− এবং Fe2+ আয়নের সাথে বিক্রিয়ায় NO উৎপন্ন হয়:
Sn2+ আয়নের সাথে বিক্রিয়ায় N2O উৎপন্ন হয়:
SO2 গ্যাসের সাথে বিক্রিয়ায় NH2OH উৎপন্ন হয়:
ক্ষার দ্রবণের মধ্যে Zn এর সাথে বিক্রিয়ায় NH3 উৎপন্ন হয়:
এর সাথে বিক্রিয়ায় HN3, এবং পরে, N2 গ্যাস উৎপন্ন হয়:
নাইট্রাস অ্যাসিড কর্তৃক জারণের ক্ষেত্রে তাপগতীয় নিয়ন্ত্রণের চেয়ে অধিক গতিশীল নিয়ন্ত্রণ রয়েছে। এটির সর্বোত্তম উদাহরণ এই যে, লঘু নাইট্রাস অ্যাসিড I− কে জারিত করে I2 করতে সক্ষম, তবে লঘু নাইট্রিক এসিড তা করতে পারে না।
এই বিক্রিয়াগুলোতে E এর মান প্রায় একই রকম হতে পারে, তবে নাইট্রিক এসিড অনেক শক্তিশালী জারক। যেহেতু লঘু নাইট্রাস এসিড আয়োডাইডকে আয়োডিনে জারিত করতে পারে, সেই ভিত্তিতে এটি অনুমান করা যেতে পারে যে নাইট্রাস আরও শক্তিশালী জারক নাইট্রিক এসিডের চেয়ে দ্রুততর।
মার্কনিকভের নীতি
ডান|ফ্রেম| [[হাইড্রোব্রোমিক এসিড|হাইড্রোব্রোমিক এসিডের সাথে প্রোপিনের বিক্রিয়ার মাধ্যমে মার্কনিকভের নীতি প্রদর্শন।]] জৈব রসায়নে, মার্কনিকভের নীতি বা মার্কভনিকভের নীতি, কিছু সংযোজন বিক্রিয়ার ফলাফল ব্যাখ্যা করে। ১৮৭০ সালে, রুশ রসায়নবিদ ভ্লাদিমির মার্কনিকভ এই নীতি প্রকাশ করেন।
ব্যাখ্যা
মার্কনিকভের নীতি অনুযায়ী, একটি অপ্রতিসম অ্যালকিনের সাথে প্রোটিক এসিড HX বা অন্য পোলার বিকারকের বিক্রিয়ায়, এসিড হাইড্রোজেন (H) বা তড়িৎ-ধনাত্মক অংশটি অধিক হাইড্রোজেন প্রতিস্থাপক বিশিষ্ট কার্বনে এবং হ্যালাইড (X) গ্রুপ বা তড়িৎ-ঋনাত্মক অংশটি অধিক অ্যালকাইল প্রতিস্থাপক বিশিষ্ট কার্বনের সাথে সংযুক্ত হয়। এই নীতির বিকল্প বিবৃতি হলো, হাইড্রোজেন পরমাণু সর্বাধিক সংখ্যক হাইড্রোজেন পরমাণু বিশিষ্ট কার্বনের সাথে যুক্ত হবে আর X উপাদানটি সবচেয়ে কম সংখ্যক হাইড্রোজেন পরমাণু বিশিষ্ট কার্বনের সাথে যুক্ত হবে।
মার্কভনিকভের নীতির রাসায়নিক ভিত্তি হল সংযোজন বিক্রিয়া চলাকালীন সবচেয়ে স্থিতিশীল কার্বোক্যাটায়ন গঠন। অ্যালকিনের একটি কার্বন পরমাণুর সাথে হাইড্রোজেন আয়ন যুক্ত হলে, তা অন্য কার্বনের উপর একটি ধনাত্মক চার্জ তৈরি করে ও একটি কার্বোক্যাটায়ন ইন্টারমিডিয়েট গঠিত হয়। আবেশীয় প্রভাব বা ইনডাকটিভ ইফেক্ট এবং হাইপারকনজুগেশনের কারণে কার্বোক্যাটায়ন যত বেশি প্রতিস্থাপিত, তত বেশি স্থিতিশীল হয়। সংযোজন বিক্রিয়ার প্রধান উৎপাদটি গঠিত হবে অধিক স্থিতিশীল কার্বোক্যাটায়ন থেকে। সুতরাং, একটি অ্যালকিনের সাথে HX (যেখানে X হলো H-এর চেয়ে বেশি তড়িৎ-ঋনাত্মক কোনো পরমাণু) এর সংযোজন বিক্রিয়ার প্রধান উৎপাদে, হাইড্রোজেন পরমাণু যুক্ত হয় কম প্রতিস্থাপিত বা অধিক হাইড্রোজেন পরমাণু যুক্ত অবস্থানে এবং X যুক্ত হয় অধিক প্রতিস্থাপিত বা কম হাইড্রোজেন পরমাণু যুক্ত অবস্থানে। তবে অপর, কম প্রতিস্থাপিত ও কম স্থিতিশীল কার্বোক্যাটায়নটিও সীমিত ঘনমাত্রায় প্রস্তুত হবে এবং তা হবে গৌণ উৎপাদ।
বিপরীত-মার্কনিকভ বিক্রিয়া
যেসব প্রক্রিয়ায় কার্বোক্যাটায়ন ইন্টারমিডিয়েট গঠিত হয় না, সেগুলো মার্কনিকভের নীতি ব্যতীত অন্য কোনো নিয়মে বিক্রিয়া সম্পন্ন করে, যেমন মুক্ত মূলক বা ফ্রি রেডিক্যাল সংযোজন। এই ধরনের বিক্রিয়াসমূহকে বিপরীত-মার্কনিকভ বলা হয়, যেহেতু হ্যালোজেনটি কম প্রতিস্থাপিত বা অধিক হাইড্রোজেন পরমাণু বিশিষ্ট কার্বনের সাথে যুক্ত হয়, যা মার্কনিকভের নীতির বিপরীত।
বিপরীত-মার্কনিকভ নীতিটি, বেনজয়েল পারক্সাইড বা হাইড্রোজেন পারক্সাইডের উপস্থিতিতে আইসোবিউটাইলিনের সাথে হাইড্রোজেন ব্রোমাইড যুক্ত করে প্রদর্শন করা যায়। প্রতিস্থাপিত অ্যালকেনের সাথে হাইড্রোজেন ব্রোমাইডের বিক্রিয়া মুক্ত মূলক সংযোজনের গবেষণায় প্রোটোটিপিক্যাল ছিল। প্রারম্ভিক রসায়নবিদগণ আবিষ্কার করেছিলেন যে মার্কনিকভ ও বিপরীত-মার্কনিকভ বিক্রিয়ার উৎপাদের অনুপাতের পরিবর্তনের কারণ হলো পারক্সাইডের মতো আয়নিত পদার্থের অপ্রত্যাশিত উপস্থিতি। এর ব্যাখ্যা হল পারক্সাইডের O-O বন্ধন তুলনামূলকভাবে দুর্বল। আলো বা তাপের সাহায্যে কিংবা কখনও কখনও স্বতঃস্ফূর্তভাবেই O-O বন্ধনটি ভেঙ্গে দুটি মুক্ত মূলক গঠিত হতে পারে। এরপরে রেডিক্যাল গ্রুপ HBr এর সাথে বিক্রিয়ায় একটি Br রেডিক্যাল উৎপাদন করতে পারে, যা পরবর্তীতে দ্বি-বন্ধনের সাথে বিক্রিয়া করে। যেহেতু ব্রোমিন পরমাণু তুলনামূলকভাবে বড়, তাই এর সাথে কম প্রতিস্থাপিত কার্বনের বিক্রিয়া হওয়ার সম্ভাবনা বেশি থাকে, কেননা এই বিক্রিয়া কার্বন এবং ব্রোমিন রেডিক্যালের মধ্যে কম স্থিতিশীল মিথস্ক্রিয়া উৎপাদন করে। এছাড়া, ধনাত্মক চার্জের মত, রেডিক্যালগুলোও সবচেয়ে স্থিতিশীল থাকে যখন অযুগ্ম ইলেকট্রন অধিক প্রতিস্থাপিত অবস্থানে থাকে। রেডিক্যাল ইন্টারমিডিয়েটটি হাইপারকনজুগেশন দ্বারা স্থিতিশীল হয়। অধিক প্রতিস্থাপিত অবস্থানে, অধিক কার্বন-হাইড্রোজেন বন্ধন ‌রেডিক্যালের ইলেক্ট্রন ঘাটতি বিশিষ্ট কক্ষপথের সাথে একত্রিত হয়। এর অর্থ হলো সেখানে হাইপারকোনজুগেশন প্রভাব অধিক, তাই সেই অবস্থানটিই বেশি অনুকূল। এই ক্ষেত্রে, প্রান্তীয় কার্বন গৌণ উৎপাদের পরিবর্তে প্রধান উৎপাদ উৎপাদন করে। থাম্ব|280x280পিক্সেল| সিগমা C-H অরবিটাল, রেডিক্যালের ইলেক্ট্রন ঘাটতি বিশিষ্ট অরবিটালে ইলেকট্রন প্রদান করে কেন্দ্র|478x478px|ফ্রেমহীন|বিপরীত-মার্কনিকভ বিক্রিয়ার কৌশল।
শিবদৌল
শিবদৌল শিবসাগর জেলার, শিবসাগর শহরের শিবসাগর পুখুরীর (বরপুখুরী) পারে অবস্থিত। রাজা শিবসিংহ প্রথমা রাণী বররজা ফুলেশ্বরী কুঁয়রীর মৃত্যুর পরে তার এক বোন দ্রৌপদীকে বিবাহ করে অম্বিকা কুঁয়রী বা মদাম্বিকা নাম দিয়ে বররজা করেছিলেন। এই কুঁয়রীর নির্দেশক্রমে ১৭৩১ খ্রিষ্টাব্দে সোণর কোলসির সাথে শিবদৌল, দেবীদৌল এবং বিষ্ণু দৌল নির্মাণ করার সঙ্গে শিবসাগর পুকুর খোঁড়া হয়েছিল। এই শিবদৌল অসমের সব দৌলের মধ্যে বড় দৌল। আনুমানিক এই দৌলর উচ্চতা ১২০ হাত এবং দৌলটির ওপর থাকা কলসির উচ্চতা ৭.৫ ফুট। শিবদৌলর কলসিটিতে থাকা সোনা নেওয়ার জন্য অনেকে কলসিটি হাতাতে চেয়েছিল, কিন্তু কলসিটি বা সোনা নিতে পারেনি। ১৯৫০ সালের ভূমিকম্পে কলসিটি খসে পড়েছিল যদিও একে আগের স্থানে স্থাপন করা হয়। এই দৌলটিতে সর্বদা শিবের পূজা অর্চনা হয়। শিবরাত্রিতে এই দৌলের কাছে একটি বড় মেলা হয়।
মমতা কুলকার্নি
মমতা কুলকার্নি একজন বলিউড থেকে অবসর নেওয়া জনপ্রিয় চলচ্চিত্র অভিনেত্রী। মমতার বেশ কিছু বাণিজ্যিকভাবে সফলতা অর্জন করা চলচ্চিত্র রয়েছে; যেমন: আশিক আওয়ারা (১৯৯৩), ওয়াক্ত হামারা হ্যায় (১৯৯৩), ক্রান্তিবীর (১৯৯৪), করণ অর্জুন (১৯৯৫), সবসে বড়া খিলাড়ি (১৯৯৫), বাজি (১৯৯৫), চায়না গেট (১৯৯৮), বেকাবু (১৯৯৫), এবং ছুপা রুস্তম: আ মিউজিক্যাল থ্রিলার (২০০১)। ১৯৯৩ সালের আশিক আওয়ারা চলচ্চিত্রে অসাধারণ অভিনয়ের সুবাদে তিনি শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার লাভ করেন। উক্ত সুপারহিট চলচ্চিত্রে তিনি সাইফ আলী খানের সাথে জুটিবদ্ধ হয়েছিলেন। রাকেশ রোশান পরিচালিত তার অন্য আরেকটি ব্লকবাস্টার চলচ্চিত্র করণ অর্জুন (১৯৯৫)-এ তিনি সালমান খানের বিপরীতে অভিনয় করেন। তিনি কাভি তুম কাভি হাম চলচ্চিত্রে সর্বশেষ অভিনয়ের মাধ্যমে অভিনয় জীবন ত্যাগ করেন। ভারতের জনপ্রিয় টেলিভিশন অনুষ্ঠান বিগ বস ৭ এর প্রতিযোগী হিসেবে মমতাকে আমন্ত্রন জানানো হলে তিনি তা প্রত্যাখ্যান করেন।
ব্যক্তিগত জীবন
মমতা কুলকার্নি ১৯৭২ সালের ২০ এপ্রিল একটি মারাঠী পরিবারে জন্মগ্রহণ করেন। তাদের দুই বোন মিথিলা ও মলিনা।
১৯৯৩ সালে স্টারডাস্ট ম্যাগাজিনে টপলেস পেইন্টিং প্রকাশের পর তিনি বেশ বিতর্কিত হয়েছিলেন। ২০১৩ সালে তিনি বিক্রম গোস্বামীকে বিয়ে করেন।
মেহেদী হাসান
খেলোয়াড়ী জীবন
মেহেদী ২০১৫ সালের ১৬ ফেব্রুয়ারি রাজশাহী বিভাগের বিপক্ষে প্রথম-শ্রেণীর ক্রিকেটে আত্মপ্রকাশ করেন। অভিষেক ম্যাচে তিনি ৫১ রান সংগ্রহ করেন (যদিও তিনি ১ম ইনিংস ব্যাট করার সুযোগ পান) এবং ৪ উইকেট লাভ করেন।
২০১৬ অনূর্ধ্ব ১৯ ক্রিকেট বিশ্বকাপ
মিরাজের অসাধারণ অধিনায়কত্বের সুবাদে বাংলাদেশ যুব দল ২০১৬ আইসিসি অনূর্ধ্ব-১৯ ক্রিকেট বিশ্বকাপে সেমি ফাইনালে প্রবেশ করতে সামর্থ্য হয়। উত্তেজনাপূর্ণ সেমি ফাইনালে তারা ওয়েস্ট ইন্ডিজের কাছে ৩ উইকেটে পরাজিত হয়। তৃতীয় প্লে-অফে শ্রীলঙ্কা জাতীয় অনূর্ধ্ব-১৯ ক্রিকেট দলকে পরাজিত করে তৃতীয় স্থান অধিকার করে। অসাধারণ অল-রাউন্ড নৈপুণ্যে প্রদর্শনের সুবাদে মিরাজ ম্যান অব দ্য টুর্নামেন্ট নির্বাচিত হন। তিনি ৬ ম্যাচে ব্যাট হাতে ২৪২ রান এবং বল করে ১২ উইকেট লাভ করেন।
আন্তর্জাতিক ক্যারিয়ার
২০ অক্টোবর ২০১৬, মেহেদীর ইংল্যান্ডের বিপক্ষে টেস্ট অভিষেক হয়। তিনি একজন অফ ব্রেক বোলার। তিনি তার প্রথম টেস্ট ইনিংসে ৫ উইকেটসহ ইংল্যান্ডের অভিষেক খেলোয়াড়  বেন ডাকেটের উইকেটও লাভ করেন। এই ম্যাচে সপ্তম কনিষ্ঠ বাংলাদেশী টেস্ট খেলোয়াড় হিসেবে তার অভিষেক হয়।
দারুল উলুম দেওবন্দের গ্রন্থপঞ্জি
থাম্ব|দারুল উলুম দেওবন্দ এই দারুল উলুম দেওবন্দের গ্রন্থপঞ্জিটি ১৮৬৬ সালে প্রতিষ্ঠিত দেওবন্দ আন্দোলনের সূতিকাগার, ভারতের অন্যতম নেতৃস্থানীয় মাদ্রাসা এবং মুসলিম ধর্মতাত্ত্বিক কেন্দ্র দারুল উলুম দেওবন্দের সাথে সম্পর্কিত সাধারণভাবে উপলব্ধ বুদ্ধিভিত্তিক কাজের একটি নির্বাচিত তালিকা। এটি আধুনিক ইসলামের অন্যতম প্রভাবশালী সংস্কার আন্দোলন। এটি সারা বিশ্বে বিশেষ করে ভারত, বাংলাদেশ, পাকিস্তান, আফগানিস্তানের প্রতিবেশী এশিয়া এবং তার বাইরে এবং ক্যারিবিয়ান, দক্ষিণ আফ্রিকা, যুক্তরাজ্য এবং মার্কিন যুক্তরাষ্ট্রের মতো দূরবর্তী দেশগুলিতে স্যাটেলাইট মাদ্রাসার বৃহত্তম নেটওয়ার্ক নিয়ে গর্ব করে। বারবারা ডি. মেটকাল্ফের ইসলামিক রিভাইভাল ইন ব্রিটিশ ইন্ডিয়া: দেওবন্দ, ১৮৬০–১৯০০ ছিল বিশেষভাবে দেওবন্দের প্রাতিষ্ঠানিক ও বুদ্ধিবৃত্তিক ইতিহাসের প্রতি নিবেদিত প্রথম প্রধান মনোগ্রাফ। সৈয়দ মেহবুব রিজভী ১৯৭৭ সালে ২ খণ্ডে দারুল উলুম দেওবন্দের ইতিহাস রচনা করেন। এই তালিকায় এপিএ শৈলীতে দারুল উলুম দেওবন্দের উপর লেখা বই ও অভিসন্দর্ভ এবং বিভিন্ন জার্নাল, সংবাদপত্র, বিশ্বকোষ, সেমিনার, ওয়েবসাইট ইত্যাদিতে দেওবন্দ সম্পর্কে প্রকাশিত নিবন্ধগুলি অন্তর্ভুক্ত থাকবে। এখানে শুধুমাত্র দারুল উলুম দেওবন্দ সম্পর্কিত গ্রন্থপঞ্জি অন্তর্ভুক্ত করা হবে, দেওবন্দি আন্দোলনের জন্য দেওবন্দি আন্দোলনের গ্রন্থপঞ্জি দেখুন।
কিউই ফল
কিউই ফল (উত্তর আমেরিকা এবং মহাদেশীয় ইউরোপে প্রায়ই সংক্ষিপে কিউই বলা হয়) অথবা চাইনিজ গুজবেরি হল অ্যাক্টিনিডিয়া প্রজাতির বিভিন্ন প্রজাতির কাঠের লতাগুলির ভোজ্য বেরি। কিউই ফলের সবচেয়ে সাধারণ চাষযোগ্য শ্রেণী (অ্যাক্টিনিডিয়া ডেলিসিওসা 'হেওয়ার্ড') এটি ডিম্বাকৃতি, প্রায় একটি বড় মুরগির ডিমের আকার: দৈর্ঘ্য 5 - 8 cm এবং ব্যাস 4.5 - 5.5 cm। এটি একটি পাতলা, অস্পষ্ট, তন্তুযুক্ত, টার্ট কিন্তু ভোজ্য হালকা বাদামী চামড়া এবং ছোট, কালো, ভোজ্য বীজের সারি সহ হালকা সবুজ বা সোনালী মাংস রয়েছে। ফলের একটি মিষ্টি এবং অনন্য গন্ধ সহ একটি নরম টেক্সচার রয়েছে।
কিউই ফলের আদি নিবাস মধ্য ও পূর্ব চীনে। ১২ শতকে সং রাজবংশের সময় কিউই ফলের প্রথম নথিভুক্ত বর্ণনা রয়েছে। বিংশ শতকের গোড়ার দিকে, কিউই ফলের চাষ চীন থেকে নিউজিল্যান্ডে ছড়িয়ে পড়ে যেখানে প্রথম বাণিজ্যিক এ গাছ লাগানো হয়েছিল। ফলটি দ্বিতীয় বিশ্বযুদ্ধের সময় নিউজিল্যান্ডে নিযুক্ত ব্রিটিশ এবং আমেরিকান সেনাদের কাছে জনপ্রিয় হয়ে ওঠে এবং পরে সাধারণত রপ্তানি হয়। প্রথমে গ্রেট ব্রিটেনে এবং তারপরে ১৯৬০-এর দশকে ক্যালিফোর্নিয়ায়।
ইতিহাস
নিউজিল্যান্ডে ১৯৪০ এবং ১৯৫০ এর দশকে বাণিজ্যিকভাবে কার্যকর জাত, কৃষি পদ্ধতি, শিপিং, স্টোরেজ এবং বিপণনের মাধ্যমে ফলটি একটি কৃষি পণ্যে পরিণত হয়েছিল।
চাষ
গ্রীষ্মের পর্যাপ্ত তাপ সহ বেশিরভাগ নাতিশীতোষ্ণ জলবায়ুতে কিউই ফল চাষ করা যায়। যেখানে শক্ত নয় এমন মিহি কিউই ফল (এ. ডেলিসিওসা) অন্য প্রজাতিগুলি বিকল্প হিসাবে জন্মাতে পারে।
বীজ রোপন
প্রায়শই বাণিজ্যিক চাষে, মূলস্টক, ফল বহনকারী উদ্ভিদ এবং পরাগবাহক এর জন্য বিভিন্ন জাত ব্যবহার করা হয়।
মানুষের দৈহিক চাহিদা
কিউই ফল কাঁচা খাওয়া যেতে পারে,জুস তৈরি করা যেতে পারে, বেকড পণ্যে ব্যবহার করা যেতে পারে, মাংসের সাথে প্রস্তুত বা গার্নিশ হিসাবে ব্যবহার করা যেতে পারে। চামড়া সহ পুরো ফল মানুষের খাওয়ার উপযোগী; যাইহোক, খসখসে জাতের চামড়া প্রায়শই এর স্বাদের কারণে বাতিল করা হয়। স্লাইস করা কিউই ফল দীর্ঘদিন ধরে একটি মেরিঙ্গু-ভিত্তিক খাবার পাভলোভার উপরে হুইপড ক্রিমের গার্নিশ হিসেবে ব্যবহার করা হয়েছে। ঐতিহ্যগতভাবে চীনে,আনন্দের সাথে কিউই ফল খাওয়া হত না। কিন্তু বাচ্চাদের বেড়ে ওঠার জন্য এবং যে মহিলারা তাদের জন্ম দিয়েছে তাদের পুনরুদ্ধার করতে সাহায্য করার জন্য ওষুধ হিসাবে দেওয়া হত।
কাঁচা কিউই ফলের মধ্যে অ্যাক্টিনিডাইন (এছাড়াও অ্যাক্টিনিডিন বলা হয়) থাকে যা বাণিজ্যিকভাবে মাংসের টেন্ডারাইজার হিসেবে উপযোগী এবং সম্ভবত হজম সহায়ক হিসেবে। অ্যাক্টিনিডেন কাঁচা কিউই ফলকে দুধ বা অন্য কোনো দুগ্ধজাত খাবারে ব্যবহারের জন্য অনুপযুক্ত করে তোলে কারণ এনজাইম দুধের প্রোটিন হজম করে। এটি জেলটিন-ভিত্তিক মিষ্টান্নের ক্ষেত্রে প্রযোজ্য, কারণ অ্যাক্টিনিডেইন জেলটিনের প্রোটিনগুলিকে দ্রবীভূত করবে, যার ফলে মিষ্টি হয় তরল হতে পারে বা এটিকে শক্ত হতে বাধা দেয়।
পুষ্টিমান
প্রতি 100 g পরিমাণ, সবুজ কিউই ফল প্রদান করে 255 kJ খাদ্য শক্তি, ৮৩% পানি এবং ১৫% শর্করা, নগণ্য প্রোটিনসহ এবং স্নেহ পদার্থ (টেবিল চামচ)। এটি বিশেষ করে ভিটামিন সি (১১২% ডিভি) এবং ভিটামিন কে (৩৮% ডিভি) সমৃদ্ধ, এতে ভিটামিন ই (১০% ডিভি) এর মাঝারি পরিমাণ রয়েছে, উল্লেখযোগ্য উপাদানে অন্য কোনো মাইক্রোনিউট্রিয়েন্ট নেই।  সোনার কিউই ফলের একই রকম পুষ্টিগুণ রয়েছে, তবে ভিটামিন সি-এর পরিমাণ বেশি, (১৯৪% ডিভি, টেবিল)।
কিউই ফলের বীজের তেলে গড়ে ৬২% আলফা-লিনোলিক অ্যাসিড, একটি ওমেগা-৩ ফ্যাটি অ্যাসিড থাকে। কিউই ফলের সজ্জাতে ক্যারোটিনয়েড থাকে, যেমন প্রোভিটামিন এ বিটা-ক্যারোটিন, লুটেইন এবং জেক্সানথিন।
জয়ন্তিয়া ভাষা
জয়ন্তিয়া (প্নার নামেও পরিচিত) একটি অস্ট্রো-এশীয় ভাষা যা ভারত ও বাংলাদেশে জয়ন্তিয়া জনগোষ্ঠীর লোকেদের কথ্য ভাষা৷ ভোঈ ভারতের মেঘালয় রাজ্যের রী ভোঈ জেলার জয়ন্তিয়াভাষী লোকেদের কথ্য উপভাষা৷
ধ্বনিতত্ত্ব
জয়ন্তিয়া ভাষাতে ৩০ টি বর্ণমালা আছে যার মধ্যে ৭ টি স্বরবর্ণ ও ২৩ টি ব্যঞ্জনবর্ণ উপস্থিত৷
উপভাষা
ভোঈ এই ভাষার একটি বিচ্ছিন্ন উপভাষা হলেও আরো ১৪ টি উপভাষার অস্তিত্ব পাওয়া যায়৷ সেগুলি হলো - নারতিয়াং, নঞ্জঙ্গি, নংবা, মিনসো, শিলিয়াং, মিনতাং, শাংপুং, জোয়াই, রিম্বাই, সুতঙা, নংখ্লিয়ে, লাকাডং, নারপু, সাইপুং৷
পদাংশের বিন্যাস
জয়ন্তিয়া ভাষায় পদাংশের বিন্যাসের ক্ষেত্রে কমপক্ষে একটি একককেন্দ্র স্বরধ্বনি থাকে; সর্বাধিক দুটি ব্যাঞ্জনধ্বনির জটিল আরম্ভ, একটি সংযুক্ত স্বরকেন্দ্র ও একটি অন্ত ব্যাঞ্জন থাকে৷ দ্বিতীয় প্রকারে, আরম্ভের ব্যাঞ্জনধ্বনির ঠিক পরেই পদাংশের নাসিক্য বা কম্পনজাত বা পার্শ্বীয় পদাংশের প্রয়োগ করা হয় যা পদের অবশিষ্টাংশরূপে কাজ করে৷
জনবিন্যাস
বাংলাদেশের সিলেট জেলার উত্তরাংশে জৈন্তাপুর উপজেলা ও তৎসংলগ্ন অঞ্চলে প্রায় ৮,০০০ জয়ন্তিয়াভাষী জনগোষ্ঠীর বাস৷
ভারতের মেঘালয় রাজ্য জয়ন্তিয়া জনজাতির মুলক্ষেত্র৷ রাজ্যটিতে ৩১৬৮৬৩ জন জয়ন্তিয়াভাষী বাস করেন৷
এছাড়া আসামে ২১৬৯ জন বাস করেন, যার মধ্যে পশ্চিম কার্বি আংলং জেলাতে ১৯৩৭(০.৬৬%) লোক বসবাস করেন৷
রেয়া (পৌরাণিক চরিত্র)
গ্রিক পুরাণে রেয়া (প্রাচীন গ্রিক ভাষায়: Ῥέα রেআ) ছিলেন বারোজন তিতানদের একজন। তিনি ছিলেন একজন তিতান দেবী। রেয়ার সাথে তার ভাই ক্রোনোসের বিয়ে হয় এবং তার গর্ভে ক্রোনোসের ঔরসে জেউস, পোসেইদন, হাদেস, হেরা, দেমেতের, ও হেস্তিয়ার জন্ম হয়।
শাওয়ার
শাওয়ার (شاور بن مجير السعدي) (মৃত্যু ১৮ জানুয়ারি ১১৬৯) ছিলেন ফাতেমীয় মিশরের উজির। উজির হলেও তিনি কার্যত শাসক ছিলেন। ১১৬২ সালের ডিসেম্বর থেকে ১১৬৯ সালে নিহত হওয়ার পূর্ব পর্যন্ত তিনি উজিরের পদে ছিলেন। তিনি সালাহউদ্দিনের চাচা শিরকুহর হাতে নিহত হন। শাওয়ার দ্রুত মিত্রতা পরিবর্তন করতেন। শত্রুর হস্তগত না হওয়ার জন্য তিনি রাজধানী ফুসতাত শহর জ্বালিয়ে দেয়ার নির্দেশ দিয়েছিলেন।
জীবনী
ফাতেমীয় খলিফা আল-আদিদের খিলাফতকালে শাওয়ার উজির হিসেবে দায়িত্বপালন করেছেন।